English: I'm very pleased to have an opportunity to say a few words in this debate. It's important that we discuss this, and I think it's inevitable, in a way, that people have looked to our own welfare and well-being over the past year and nine months. And in so doing, we could be referring to ourselves as nations, as communities, as key workers, as families or as individuals even, but one of the core attributes of a pandemic, as the name suggests, is that the impact is very wide ranging, and we're talking about something that has been felt worldwide. It's important that we do now look further afield and that we ask, as we are still trying to do everything that we can to look after our communities and nation, whether there is more that we can do to help others who are suffering. It's about saving lives here. Inequality in the supply of vaccines worldwide has led and is still leading to high numbers of deaths - unnecessary deaths - particularly in middle or low-income nations. Many of them have seen wave after wave sweeping through their communities without being able to access not just vaccines, but things such as health information, tests, oxygen, personal protective equipment and even training on how to use PPE. The World Health Organization has reported recently that only 14.2 per cent - one in seven - of infections are identified in Africa. That kind of statistic demonstrates why Wales's support for the People's Vaccine campaign is so important. As I say, this is a pandemic, this is something that has an impact on a wide-ranging population - in this case, the entire population of the globe - and the scientists have warned from the very beginning that it's only a global response that can solve this pandemic. So, a vaccine has to be seen as something that brings global benefit. As has been said several times, we can't say that anyone is safe until everyone is safe. And by limiting the supply of vaccines in some countries, we are extending the lifespan of this pandemic and we are creating opportunities for new variants to develop, adding to the threat that we are all facing. The People's Vaccine alliance are concerned that not increasing the percentage that are vaccinated worldwide could mean that vaccines in the wealthier countries become ineffective in just a year. So, bear that in mind. There was an extraordinary scientific response to this pandemic. Researchers in the medical and pharmaceutical sectors responded in an unprecedented way. They deserve all possible praise for doing that. But, of course, when you're talking about some of the major pharma corporations worldwide, we can't ignore the fact that this has provided economic opportunities and unprecedented economic opportunities for them and I'm afraid that the pharma companies have taken the usual steps to safeguard their own interests by not sharing their intellectual property with the COVID-19 Technology Access Pool of the WHO. They have the power to maintain prices through controlling production, and what we have are barriers to enabling low and middle-income countries to generate their own vaccines. The justification, as usual, for this behaviour is that these major corporations understandably have to regain their major input into the development of new medications, but do remember how much of the cost of development has come from public coffers. I think that something like 97.6 per cent of the funding to develop the AstraZeneca vaccine has come from public sources or philanthropic sources, yet we've seen in the past few days that the company have said that they're rolling back from the promise to operate on a not-for-profit basis. And even though the poorest countries will still be treated in that way, I think that 75 per cent of nations, according to Oxfam, aren't part of that agreement. So, let me conclude by suggesting that, if we have a vaccine that has been developed and paid for by the people, that is has to work for the people, and that on a global basis.
Welsh: Dwi'n falch iawn o gael cyfle i ddweud ychydig o eiriau yn y ddadl yma. Mae'n bwysig ein bod ni'n trafod hyn, a dwi'n meddwl ei bod hi'n annatod, mewn ffordd, fod pobl wedi edrych ar ein lles ein hunain dros y flwyddyn a naw mis diwethaf. Ac wrth hynny, mi allwn ni fod yn cyfeirio atom ni'n hunain fel gwlad, fel cymunedau, fel gweithwyr allweddol, fel teuluoedd neu fel unigolion hyd yn oed, ond un o hanfodion pandemig, fel mae'r enw yn ei awgrymu, ydy bod ei effaith o yn eang iawn, iawn, ac rydym ni'n sôn am rywbeth sydd wedi cael ei deimlo dros y byd i gyd. Mae'n bwysig, dwi'n meddwl, ein bod ni'n edrych rŵan a gofyn, tra rydym ni'n dal, wrth gwrs, yn ceisio gwneud popeth i edrych ar ein holau ni yn fan hyn, os oes yna fwy y gallwn ni fod yn ei wneud i helpu eraill sy'n dioddef. Arbed bywydau ydy'r nod yn fan hyn. Mae anghyfartaledd mewn cyflenwad brechiadau ar draws y byd wedi ac yn dal i arwain at niferoedd uchel o farwolaethau diangen, ac yn enwedig mewn gwledydd incwm canolig neu isel y mae hynny yn wir. Mae llawer ohonyn nhw wedi gweld ton ar ôl ton yn sgubo drwy eu cymunedau nhw a heb allu cael mynediad nid yn unig at frechiadau, ond at bethau fel gwybodaeth iechyd, at brofion, at ocsigen, at gyfarpar diogelu personol a hyd yn oed hyfforddiant ar sut i ddefnyddio PPE. Mae Sefydliad Iechyd y Byd wedi adrodd yn ddiweddar mai dim ond 14.2 y cant - un o bob saith - o heintiadau sy'n cael eu canfod yn Affrica, ac mae'r math yna o ystadegyn, dwi'n meddwl, yn dangos pam mae cefnogaeth Cymru i ymgyrch y People's Vaccine neu Brechiad y Bobl mor, mor bwysig. Fel dwi'n dweud, pandemig ydy o, rhywbeth sy'n cael effaith ar boblogaeth eang - yn yr achos yma, y byd i gyd - ac mae gwyddonwyr wedi rhybuddio o'r dechrau mai dim ond ymateb byd eang a all fod yn effeithiol wrth drio ymateb i'r pandemig yma a chael rheolaeth arno fo. Felly, mae brechiad yn gorfod cael ei weld fel rhywbeth sy'n dod â budd byd eang. Fel sydd wedi cael ei ddweud sawl tro, allwn ni ddim dweud bod unrhyw un yn ddiogel tan mae pawb yn ddiogel. A drwy gyfyngu ar gyflenwad y brechiadau mewn rhai gwledydd, rydym ni'n ymestyn oes y pandemig yma, o bosib, ac rydym ni'n creu cyfleon i amrywiolion newydd ddatblygu, yn ychwanegu at y bygythiad rydym ni'n ei wynebu. Ac mae cynghrair Brechiad y Bobl yn ofni y gallai methu â chynyddu'r ganran sy'n cael eu brechu yn fyd eang olygu bod brechiadau yn y gwledydd mwy cyfoethog, sy'n eu rhoi nhw'n eang iawn i'w pobl, yn mynd yn aneffeithiol mewn cyn lleied â blwyddyn. Felly, ystyriwch hynny. Mi oedd yna ymateb gwyddonol rhyfeddol, wrth gwrs, i'r pandemig yma. Mi wnaeth ymchwilwyr yn y sectorau meddygol a fferyllol ymateb mewn ffordd ddigynsail. Maen nhw'n haeddu pob clod am hynny. Ond, wrth gwrs, pan ydych chi'n sôn am rai o gwmnïau pharma mwyaf y byd, allwn ni ddim anwybyddu'r ffaith bod hyn wedi creu cyfleon economaidd mawr a digynsail hefyd, ac mae gen i ofn bod y cwmnïau pharma wedi cymryd y camau arferol i warchod eu buddiannau eu hunain drwy, er enghraifft, wrthod rhannu eu gwybodaeth a'u heiddo deallusol efo'r COVID-19 Technology Access Pool yn Sefydliad Iechyd y Byd. Mae ganddyn nhw'r grym i gynnal prisiau drwy reoli'n ofalus faint sy'n cael ei gynhyrchu, a beth sydd gennym ni ydy rhwystrau i ganiatáu i wledydd incwm canolig ac isel gynhyrchu eu brechiadau eu hunain. Y cyfiawnhad, fel arfer, dros ymddwyn fel yma, ydy bod cwmnïau fferyllol mawr, ac yn ddealladwy, wrth gwrs, yn gorfod adennill y buddsoddiad enfawr maen nhw'n ei roi i mewn i ddatblygu meddyginiaethau newydd. Ond cofiwch yn yr achos yma gymaint o gyfran o'r gost datblygu sydd wedi dod o goffrau cyhoeddus. Dwi'n meddwl bod rhywbeth fel 97.6 y cant o'r arian i ddatblygu brechiad AstraZeneca wedi dod o ffynonellau cyhoeddus neu philanthropic, ac eto roedden ni'n gweld yn y dyddiadau diwethaf y cwmni yna'n dweud eu bod nhw'n tynnu'n ôl o'r addewid i weithredu mewn ffordd nid er elw. Ac er eu bod nhw'n dweud y bydd y gwledydd tlotaf yn dal i gael eu trin fel yna, mae yna, dwi'n meddwl, yn ôl Oxfam, 75 o wledydd incwm canolig sydd ddim yn rhan o'r cytundeb yna. Felly, gadewch imi gloi fel hyn, drwy awgrymu, os oes gennym ni frechiad wedi cael ei ddatblygu a'i dalu amdano fo gan y bobl, fod yn rhaid iddo fo weithio ar ran y bobl, a hynny yn fyd-eang.